Atet̃ pena ñam̃a yenam . Yenampa' ama't añet̃olla yechetspa' atarrcha' pa'namen esocmañen yeñosyen allot̃ . Ñam̃a ñeñt̃ att̃o yeñosatse'ten sosey e'ñe yenamot̃pa' ñeñt̃pa' atet̃ pena ñerra'mrrat̃e' tso' . Ñehua , tso'pa' ama'tcha' añet̃olla ya't̃orapa' mameshapa' o'ch epa'hua erracmañen puetsat̃o'mar , allot̃pa' o'ch a'poyuonay ama't ora ñeñt̃ nanac yemorrentena . Ñeñt̃pa' atet̃ pena ñam̃a eñosatse'teñets . Eñosatse'teñetspa' ama'tcha' mamesha yeñosatse'tpa' mameshapa' o'ch epa'hua erracmañen . Allempoñapa' o'ch c̈ha a'huañerran ñeñt̃ cohuentetsa Yomporecop . T̃arro'mar ñeñt̃ att̃o yeñosatse'tyenpa' allot̃ huena esocmañen sosya'tsañec̈hno ñeñt̃ añe patsro'tsen . Ñam̃a ñeñt̃pa' a'sosyatennay ora allohuen yoct̃ap̃ña . Ñam̃a allohuen eñosatse'teñetspa' arrot̃ huena e'ñe oneñet̃ pa'netsrot̃ , allara coñcha'puetso all parraren tso' errap̃aren . Ñeñt̃cha' a'sosyatene' ora allohuen ñeñt̃ atet̃ yocrrena arr patsro .
